|  |
| --- |
| مضامین بسلسلہ |
| تحریک اصلاح و جہاد (انیسویں صدی میں) |
| 
کلیدی شخصیات |
| * سید احمد بریلوی
 |
| 
متاثر شخصیات |
| 
* شاہ اسماعیل دہلوی
* شاہ اسحاق محدث دہلوی
* شاہ یعقوب محدث دہلوی
* عبد الحی بڈھانوی
* ولایت علی عظیم آبادی
* کرامت علی جونپوری
* سخاوت علی جونپوری
* حبیب اللہ قندھاری
* محمد علی رامپوری
* مفتی الہی بخش کاندھلوی
* خرم علی بلہوری
* نصیر الدین دہلوی
* جعفر علی نقوی بستوی
* محمد ظاہر حسنی رائے بریلوی
* اخوند سید محمد امیر
* اخوند عبد الغفور
* امام الدین بنگالی
* یحیی علی عظیم آبادی
* عبد اللہ عظیم آبادی
* خواجہ احمد نصیر آبادی
* محمد امین نصیر آبادی
* غلام رسول قلعوی
* حاجی عبد الرحیم ولایتی
* نور محمد جھنجھانوی
* رشید احمد گنگوہی
* محمود حسن دیوبندی
* محمد قاسم نانوتوی
* حسین احمد مدنی
* عبد الرحیم رائے پوری
* محمد الیاس کاندھلوی
* محمد زکریا کاندھلوی
* عبد القادر رائے پوری
* ابو الحسن علی ندوی
* محمد تقی عثمانی
* نفیس الحسینی

 |
| 
تعلیمی ادارے |
| 
* دار العلوم دیوبند
* مظاہر علوم
* دار العلوم ندوۃ العلماء
* دار العلوم کراچی
* جامعۃ العلوم الاسلامیہ

 |
| 
کتابیں |
| 
* صراط مستقیم
* تقویۃ الایمان
* منصب امامت
* عبقات

 |
| 
تنظیمیں و تحریکیں |
| 
* تحریک مجاہدین
* دیوبندی مکتب فکر
* تبلیغی جماعت
* جمعیت علمائے ہند

 |
| * د
* ب
* ت
 |

**مولوی غلام رسول قلعوی** ساکن قلعہ میہان سنگھ پنجابی زبان کے معروف شاعر ،مصنف اور مشہور محدث تھے۔

پیدائش
------

مولوی غلام رسول 1228ھ/1813ء میں پیدا ہوئے۔ والد کا نام رحیم بخش تھا قلعہ میہان سنگھ ضلع شیخوپورہ کے رہائشی تھے مگر پیدائش کوٹ بھوانی داس میں ہوئی
ان کے آباء و اجداد موضع سکندر پور ضلع گجرات کے رہنے والے تھے۔ بعد ازاں ترکِ سکونت کر کے قلعہ میہان سنگھ میں قیام پزیر ہو گئے۔ اعوان برادری کے اس خاندان کی وجہ سے کوٹ بھوانی داس پنجاب کا بغداد مشہور ہوا۔

تعلیم
-----

مولوی غلام رسول پانچ سال کے ہوئے تو قرآن مجید پڑھنے کے لیے مسجد میں بٹھائے گئے۔ بڑی مشکل سے قرآن مجید پڑھا۔ آغاز میں ان کا حافظہ نہایت کمزور تھا مگر بارہ سال کی عمر میں پہنچ کر قوتِ حافظہ میں اس قدر ترقی ہوئی کہ ابتدائی تعلیم کی کمی پوری کر لی۔
مولوی غلام محی الدین بگوی بازار حکیماں لاہور میں مسندِ درس بچھائے ہوئے تھے۔ سید نذیر حسین دہلوی سے حدیث پڑھی، سید عبد اللہ غزنوی ان کے ہم درس تھے۔ اور ربیع الثانی 1279ھ میں میاں صاحب سے حدیث کی سند لی۔

عملی زندگی
----------

تعلیم کے بعد اپنے وطن واپس آئے اور تبلیغ دین میں مشغول ہو گئے۔ انگریزی حکومت نے ان کو گرفتار کیا اور ان کے وعظ و تذکیر پر پابندی عائد کر دی تھی۔ ہزاروں لوگوں کی ان کے ذریعہ اصلاح ہوئی۔ اخوند سید محمد امیر سے سلوک و احسان کی تعلیم حاصل کی تھی۔ فارسی اور پنجابی کے شاعر بھی تھے۔

حج مبارک
--------

مولوی غلام رسول نے1288ھ میں حج کا قصد کیا اور مکہ معظمہ روانہ ہوئے۔ حج سے فراغت کے بعد مدینہ منورہ میں شاہ عبد الغنی بن ابو سعید مجددی کے درسِ حدیث میں شریک ہوئے اور سندِ فضیلت حاصل کی۔

مولوی صاحب کامسلک
-----------------

مولوی صاحب مسلکاً اہل حدیث تھے۔

تصانیف
------

پنجابی زبان کو ذریعہ اظہار بتایا۔ اگرچہ موصوف فارسی میں خط کتابت کیا کرتے تھے۔
مولوی صاحب سے پنجابی زبان کی مندرجہ ذیل کتابیں یادگار ہیں۔ ان میں سے بعض کئی بار شائع ہو چکی ہیں۔

* 1. قصہ حضرت بلال (منظوم)
* 2. حلیہ حضرت محمد ﷺ (خورد و کلاں)
* 3. قصہ سسی پنوں (منظوم)
* 4. سی حرفی
* 5. مجموعہ نماز
* 6. تفسیر سورۂ فاتحہ۔
* 7. پنج باب (پنجابی نثر)
* 8. پکی روٹی۔
* 9. فتاویٰ مولوی غلام رسول (فارسی)
* 10.حلیہ غوث الثقلین

وفات
----

مولوی غلام رسول نے63 سال کی عمر میں 1291ھ (1874ء) قلعہ میہان سنگھ میں وفات پائی اور وہیں دفن ہوئے۔

حوالہ جات
---------

1. ↑  محمد اسحاق بھٹی: تذکرہ مولانا غلام رسول قلعوی، اشاعت گوجرانوالہ، 2012ء۔
2. ↑  ماہنامہ محدث شمارہ جنوری 1975ء مولوی غلام رسول
3. ↑  اردو دائرہ معارف اسلامیہ جلد 14٫2 صفحہ557،جامعہ پنجاب لاہور